b'\n_START_ARTICLE_\nHMS Fernie\n_START_SECTION_\nPalvelus\n_START_PARAGRAPH_\nHMS Fernie l\xc3\xa4hti koulutettavaksi palvelukseen oton ja varustamisen p\xc3\xa4\xc3\xa4tytty\xc3\xa4, mutta se tarvittiin Kanaalin alueelle palvelukseen v\xc3\xa4litt\xc3\xb6m\xc3\xa4sti. Alus evakuoi 9. kes\xc3\xa4kuuta joukkoja Ranskan satamista (operaatio Cycle), mist\xc3\xa4 vapauduttuaan se siirtyi Scapa Flowhun koulutettavaksi._NEWLINE_Alus suojasi 10. hein\xc3\xa4kuuta 1. Miinalaivuetta sen laskiessa pohjoisensulun ensimm\xc3\xa4isi\xc3\xa4 miinotteita North Ronan pohjoispuolelle yhdess\xc3\xa4 risteilij\xc3\xa4 HMS Coventryn ja h\xc3\xa4vitt\xc3\xa4jien HMS Inglefieldin, HMS Imogenin sek\xc3\xa4 saattueh\xc3\xa4vitt\xc3\xa4jien HMS Hambledonin ja HMS Atherstonen kanssa (operaatio SN1). Aluksen p\xc3\xa4\xc3\xa4tetty\xc3\xa4 koulutuksensa se siirtyi Portsmouthiin 1. H\xc3\xa4vitt\xc3\xa4j\xc3\xa4laivueeseen._NEWLINE_Alus taisteli 7. elokuuta Saksan laivaston E-veneit\xc3\xa4 vastaan suojatessaan saattuetta CW9 Southendist\xc3\xa4 Solentiin. Se laski 22. elokuuta savuverhon Doverin salmeen suojatessaan saattuetta rannikkopatteriston tulelta. Alus joutui 11. syyskuuta voimakkaan ilmahy\xc3\xb6kk\xc3\xa4yksen kohteeksi suojatessaan saattuetta CW11.\n_START_SECTION_\n1941\n_START_PARAGRAPH_\nAlus suojasi vuoden 1941 alun laivueen mukana saattueita, kunnes se m\xc3\xa4\xc3\xa4r\xc3\xa4ttiin 22. maaliskuuta HMS Tynedalen ja HMS Clevelandin kanssa suojaamaan HMS intrepidi\xc3\xa4, HMS Icarusta ja HMS Impulsivea, jotka laskivat miinoja Le Havren ja Cherbourgin v\xc3\xa4liselle laivareitille (operaatio JN). Operaatiosta vapauduttuaan alus jatkoi laivuepalvelustaan suojaamalla rannikkosaattueita.\n_START_SECTION_\n1942\n_START_PARAGRAPH_\nHMS Fernie etsi 15. helmikuuta 1942 tuloksetta Saksan laivaston taisteluristeilij\xc3\xb6it\xc3\xa4 Gneisenauta ja Scharnhorstia, jotka matkasivat Kanaalin l\xc3\xa4pi Brestist\xc3\xa4 Wilhelmshaveniin. Alus m\xc3\xa4\xc3\xa4r\xc3\xa4ttiin 13. maaliskuuta tuhoamaan E-veneiden suojaama saksalainen kaappari Michel, jonka tiedettiin matkaavan Kanaalia pitkin l\xc3\xa4nteen kohti Atlanttia._NEWLINE_Alus m\xc3\xa4\xc3\xa4r\xc3\xa4ttiin kes\xc3\xa4kuussa tukemaan suunniteltua kommandoiskua Dieppeen (operaatio Jubilee). Se muutettiin varalta esikuntalaivaksi operaatioon. Alus osallistui hein\xc3\xa4kuussa iskua varten pidettyihin harjoituksiin. Alus suojasi 19. elokuuta Dieppeen matkanneita maihinnousualuksia, jolloin se joutui rannikkoa l\xc3\xa4hestyess\xc3\xa4\xc3\xa4n ilmahy\xc3\xb6kk\xc3\xa4ykseen. Seuraavana p\xc3\xa4iv\xc3\xa4n\xc3\xa4 alus suojasi palaavia joukkoja. Operaatiosta vapauduttuaan alus palasi laivueeseensa saattuepalvelukseen._NEWLINE_Alus osallistui 13. lokakuuta rannikkojoukkojen mukana iskuun, jonka teht\xc3\xa4v\xc3\xa4n\xc3\xa4 oli tuhota saksalainen saattue. Saattueen mukana oli kaappari Komet matkalla l\xc3\xa4nteen. Alus osallistui saattueen tuhoamiseen upotettuaan Kometin. Operaatiosta vapauduttuaan alus palasi laivueeseensa.\n_START_SECTION_\n1943\n_START_PARAGRAPH_\nHMS Fernie siirrettiin tammikuussa 1943 Sheernessiin 21. H\xc3\xa4vitt\xc3\xa4j\xc3\xa4laivueeseen, johon se matkasi viel\xc3\xa4 tammikuun aikana. Alus suojasi laivueen mukana saattueita sek\xc3\xa4 valvoi Pohjanmeren liikennett\xc3\xa4.\n_START_SECTION_\n1944\n_START_PARAGRAPH_\nHMS Fernie m\xc3\xa4\xc3\xa4r\xc3\xa4ttiin huhtikuussa 1944 Normandian maihinnousua varten muodostettavaan saattajaryhm\xc3\xa4 131:een. Alus osallistui toukokuussa operaation harjoituksiin ja se liittyi ryhm\xc3\xa4\xc3\xa4n, johon kuuluivat korvetti HMS Kingcup ja kaksi moottorivenett\xc3\xa4._NEWLINE_Alus siirtyi kes\xc3\xa4kuussa ryhm\xc3\xa4n mukana Milford Haveniin. Se suojasi 3. kes\xc3\xa4kuuta saattuetta ETC1 Bristolin kanavasta Isle of Wightille yhdess\xc3\xa4 korvettien HMS Kingcup, HMS Wallflower ja HMS Primrose sek\xc3\xa4 troolari HMT Bernin kanssa. Alus saapui 5. kes\xc3\xa4kuuta Solentiin, jossa se erkani saattueesta, jolloin se liittyi saattueeseen EWC1B._NEWLINE_Seuraavana p\xc3\xa4iv\xc3\xa4n\xc3\xa4 alus suojasi saattueen EWC1B Solentista sillanp\xc3\xa4\xc3\xa4h\xc3\xa4n, josta se palasi Solentiin. Se suojasi 8. kes\xc3\xa4kuuta saattueetta ETC3 Solentista HMS Kingcupin ja 133 saattajaryhm\xc3\xa4n HMS Walpolen, HMS Orchiksen ja kahden moottoriveneen kanssa._NEWLINE_Alus matkasi 9. kes\xc3\xa4kuuta Noreen, jossa muodostettiin seuraavan vaiheen saattueet. Se vapautui hein\xc3\xa4kuussa operaatiosta, mink\xc3\xa4 j\xc3\xa4lkeen alus palasi laivueeseensa Sheernessiin.\n_START_SECTION_\n1945\n_START_PARAGRAPH_\nHMS Fernie osallistui 19. tammikuuta 1945 Hollannin rannikolla miinaan ajaneen SS Samvernin miehist\xc3\xb6npelastamiseen. Alus siirrettiin toukokuussa Noren alaisuuteen tukemaan operaatioita. Se my\xc3\xb6s p\xc3\xa4\xc3\xa4tettiin my\xc3\xb6hemmin muuttaa lentokoneiden maalialukseksi supistetulla miehist\xc3\xb6ll\xc3\xa4. Alukselta poistettiin elokuussa aseet ja sille tehtiin tarvittavia muutost\xc3\xb6it\xc3\xa4._NEWLINE_Alus palveli maalilaivana, kunnes se poistettiin palveluksesta 1947 reserviin. Alus makasi Harwichissa, josta se siirrettiin 1953 Barrowiin Harwichin lakkauttamisen j\xc3\xa4lkeen. Alus sijoitettiin 1955 poistolistalle, mink\xc3\xa4 j\xc3\xa4lkeen se myytiin seuraavana vuonna BISCOlle. Alus allokoitiin Smith and Houstonille Port Glasgowiin, jonne se saapui 7. marraskuuta 1956 hinattuna.'